													Pr. 01.08.2026
	Retningslinjer for behandling av saker vedr. barnehage



1. Privat barnehage
I henhold til særavtalens § 8 kan utgifter til et ordinært privat barnehagetilbud for medfølgende 
(jf. definisjonen på side 3 i særavtalen) barn dekkes når dette er nødvendig for å sikre et likeverdig (jevngodt) tilbud med det man har rett til i Norge. 

Med privat barnehage menes et tilbud som er organisert av en virksomhet/institusjon. Utgifter til andre arrangementer, som f.eks. privat barnepass/au pair, er det ikke hjemmel for å dekke. I denne forbindelse vises det til den kompensasjonen for økte levekostnader på tjenestestedet som er tilstått i utenlands- og barnetilleggene. 

Førskole er en integrert del av barnehagen i Norge, og betraktes også som det i særavtale-sammenheng.

I utgangspunktet skal offentlige barnehagetilbud vurderes. Dersom det anses nødvendig med privat barnehage for å sikre et likeverdig tilbud med det i Norge, og det foreligger flere alternative tilbud på tjenestestedet, skal utgiftsdekning gis på nivå med det tilbudet som anses adekvat iht. særavtalens intensjon, dvs. det av de aktuelle tilbudene med lavest kostnad. 


2. Likeverdig tilbud
Barnehagetilbudet i utenrikstjenesten er ikke likt med det i Norge, men reglene i særavtalen skal sikre et likeverdig (jevngodt) tilbud med det man har rett til i Norge. 

Hovedforskjellene i tilbudene mellom ordningene/regelverkene i Norge og i utenrikstjenesten er som følger:

                               Startalder
· I Norge: 
Barn som fyller ett år senest innen utgangen av august det året det søkes om barnehageplass, har etter søknad rett til å få plass i barnehage fra august.
Barn som fyller ett år i september, oktober eller november det året det søkes om barnehageplass, har etter søknad rett til å få plass i barnehage innen utgangen av den måneden barnet fyller ett år.

		  
· I særavtalen: 
Barnehageutgifter dekkes «fra fylte 1 år» uavhengig av når aldersgrensen nås i løpet av året. 	

					


Omfang
· I Norge: 
Et heldagstilbud utgjør 41 timer pr. uke, og ca.11 mnd. pr. år.  
(Gj.sn. oppholdstid for alle barn i barnehagene i Norge er pt. 35 timer pr uke.)


· I særavtalen: 
Et «heldagstilbud» (barnehager på internasjonale skoler mv.) er ofte noe mindre omfattende enn det i Norge, jf. ovenfor.   


Foreldrebetaling
· I Norge: 
Det kan i forskrift gis nærmere bestemmelser om foreldrebetaling i barnehagen, herunder søskenmoderasjon, inntektsgradering og maksimalgrense.

Maksimumssatsen for et heldagstilbud (41 timer pr. uke) utgjør kr. 1.200 pr. 1. januar 2026. 

· I særavtalen: 
Foreldrebetaling på kr. 800 pr. mnd. for et heldagstilbud (lokalt) pr. 1. august 2026. 

Rabattordninger:
· I Norge: 
30% rabatt for barn nummer to og gratis barnehageplass fra barn nummer tre i barnehagen samtidig. 

· I særavtalen: 
Søskenmoderasjon på foreldrebetalingen på 30% for barn nummer to, og gratis barnehageplass fra barn nummer tre i barnehagen samtidig.
	
Kost:
· I Norge: 
Pris for mat i kommunale barnehager er kr. 320 pr. mnd. (Oslo kommune). Private barnehager kan selv bestemme hva de vil ta i matpenger, men prisen kan ikke overstige barnehagens kostnader for maten.

· I særavtalen: 
Kosten dekkes i tillegg til den ordinære barnehageavgiften.					

----------------	
Konklusjon:
De avvikende reglene i særavtalen anser vi samlet sett gir et jevngodt tilbud med det i Norge. Da har man ikke tatt i betraktning en evt. kvalitetsforskjell mellom barnehagene i Norge og i utlandet. 

I denne sammenheng kan det videre anføres at det tilstås barnetillegg, i tillegg til barnetrygd fra Norge, og som - på generell basis - skal dekke økte levekostnader som følger av tjeneste-gjøringen i utlandet. 


3.	 Utenriksstasjonen er saksbehandlende instans 
Utenriksstasjonen behandler alle sakene, jf. avtalens § 8.2. 

Departementet har en støttefunksjon i slike saker og bistår når det er behov for å tolke den relevante bestemmelsen i særavtalen.  Når en slik sak forelegges for departementet til uttalelse skal stasjonens vurderinger og tilråding i saken fremkomme, sammen med den konkrete tvilen som foreligger mht. forståelsen av særavtalen. 


4. Søknaden fra den utsendte medarbeideren
Når privat barnehage må benyttes for å sikre barnet et likeverdig tilbud med det man har rett til 
i Norge, skal den utsendte medarbeideren i god tid før oppstart i barnehagen, og fortrinnsvis før påmelding foretas, fremme en søknad til stasjonen om dekning av utgiftene.

I søknaden fra den utsendte medarbeideren skal det redegjøres nærmere for det tilgjengelige offentlige barnehagetilbudet på tjenestestedet, og eventuelt hvorfor dette ikke kan benyttes. 

Søkeren skal videre, hvis det ikke er mulig å benytte det offentlige tilbudet, beskrive de tilgjengelige private tilbudene. I tillegg skal det være en omtale av årsaken til at de andre private alternativer enn det tilbudet den utsendte medarbeideren ønsker å gjøre bruk av, ikke velges. 

Totalutgiften pr. barn pr. barnehageår for de alle de omtalte tilbudene skal fremkomme av søknaden.

Stasjonen forutsettes å foreta en selvstendig vurdering av søknaden med basis i barnehage-bestemmelsen i særavtalen. I denne forbindelse bemerkes videre at det barnehagetilbudet, som oppfyller barnehagebestemmelsens formålsparagraf med lavest kostnad pr. barn pr. skoleår, skal velges.


5. Utgiftsdekning
Obligatoriske utgifter til et lokalt heldags-/helårstilbud dekkes for barn fra fylte 1 år til fylte 5 år, jf. særavtalens § 8.1, men slik at utgifter dekkes inntil skolestart i det året barnet fyller 5 år, jf. særavtalens § 9.2 (barns skolegang).

Obligatoriske utgifter, inkl. kost, som følger av det ordinære barnehagetilbudet dekkes på grunnlag av fakturaen fra barnehagen. 

Utgifter som ikke dekkes er bl.a.: 
· Sommertilbud
· Transport til og fra barnehagen
· Uniform
· Materiell 

Dersom en av ovennevnte utgifter skulle være inkludert i den ordinære barnehageavgiften, bes barnehagen kontaktet for å fremskaffe opplysninger om størrelsen på denne utgiften. Den utsendte avkreves deretter beløpet på denne utgiften.



6. Maksimumsbeløp
Det dekkes fom. barnehageåret 2026/2027 (høst/vår) et maksimumsbeløp på kr. 421.000 (ekskl. registreringsavgift, som dekkes utover denne rammen) pr. barn pr. barnehageår. For barnehager (som oftest i land syd for Ekvator) som har oppstart i januar, gjelder satsen fra barnehageåret 2027.  

Egenandelen (foreldrebetalingen) kommer ikke til fradrag ved beregningen av totalutgiften, 
jf. punkt 7.

Man skal legge til grunn en pro rata-beregning når barnet ikke benytter seg av et fullt barne-hagetilbud. Hvis barnet benytter bare 50% av tilbudet gjennom hele barnehageåret, f.eks. 
2,5 dager pr. uke i stedet for 5 dager, vil maksimumsbeløpet følgelig bli halvparten av 
kr. 421.000.  

   
7. 	Foreldrebetaling
Den utsendte skal dekke en egenandel, benevnt «foreldrebetaling», som pr. 1. august 2026 
utgjør kr. 800 pr. mnd. for det som regnes som heldagstilbud lokalt.  

Egenandelen justeres på pro rata-basis, dersom man benytter seg av mindre enn et heldagstilbud. 

På tilsvarende måte fastsettes egenandelen på pro rata-basis i en enkeltmåned, forutsatt at det ikke betales full barnehageavgift for den aktuelle måneden, når barnet f.eks. ikke har gått i barne-hagen fra begynnelsen av måneden, eller hatt fravær (pga. sykdom mv.) i løpet av måneden, eller fordi barnehagen er stengt i en kort periode i løpet av måneden. Dersom man likevel må betale full barnehageavgift i slike tilfeller, skal man også betale full egenandel for den aktuelle måneden. Det avgjørende blir følgelig omfanget av/størrelsen på barnehageavgiften. Må det betales full barnehageavgift for måneden, blir det følgelig full egenandel. Reduseres barnehageavgiften i ovennevnte situasjoner, f.eks. med 25%, reduseres egenandelen tilsvarende.    

Søskenmoderasjon på 30% tilstås for det andre barnet og er gratis for barn nr. tre osv. i barnehage samtidig. Søskenmoderasjonen gis også når barna går i forskjellig barnehage. 

Innbetaling av egenandelen til stasjonen skjer på basis av den perioden det betales barnehage-avgift for. Betales det barnehageavgift f.eks. for 3 mnd., skal den utsendte innbetale egenandel for 3 mnd. Egenandelen skal innbetales før barnehageavgiften betales av stasjonen.

